C 421/40
BG
Официален вестник на Европейския съюз
4.11.2022 г.
Представителност на дейностите по подписване на споразумението за отпускане на безвъзмездни средства Стъпка 4 — Отчитане и плащания.
Преди да поиска плащания от Комисията/агенцията за безвъзмездните средства при пряко управление, бенефициерът първо трябва да декларира разходите пред управляващия орган на безвъзмездните средства при споделено управление.
УО ще информира бенефициера за това кога разходите се декларират пред Комисията при споделено управление.
В никакъв случай разходите не следва да се включват за първи път в заявление за плащане по пряко управлявани безвъзмездни средства, тъй като това би ги направило недопустими за другия фонд. — Едва след като разходите бъдат декларирани пред Комисията от УО, бенефициерът/координаторът ще качи в eGrants копие от декларацията, подадена до УО, и същевременно ще въведе цялата информация за изпълнението на действието, както се изисква от правилата на пряко управляваната програма. — Ако разпоредителят с бюджетни средства изисква сертификат за финансовите отчети на пряко управляваните безвъзмездни средства, одиторът може да разчита и на сертификати за одит на разходите при споделено управление, доколкото те обхващат същите разходи и идентични условия за допустимост. — И двата предоставящи помощта органа ще проверят разходите в съответствие с приложимите си правила по същия начин, както при действия, при които няма полезни взаимодействия, и ако разходите са приети, ще организират плащането по обичайния начин.